Gupta-gebou vir R29,5 m. verkoop | Netwerk24
Gupta-gebou vir R29,5 m. verkoop
Die gebou waaruit die Gupta-familie sy mediahuise bestuur het, is Woensdag vir R29,5 miljoen verkoop.
Die gebou in Midrand, Gauteng, waaruit die Gupta-familie sy mediahuise bestuur het.Foto: Reuters
Die gebou, wat sigbaar is van die M1-Noord-hoofweg in Midrand, Gauteng, het vroeër die Guptas se televisiekanaal ANN7 en The New Age-dagblad gehuisves.
Mzwanele Manyi, voormalige regeringswoordvoerder wat albei mediahuise gekoop en hul name na Afro Worldview en Afro Voice verander het, het in Julie vanjaar aansoek gedoen om die maatskappye te likwideer.
Manyi het die mediahuise in 2017 van die Guptas se Oakbay Investments gekoop. Hy het destyds gesê die negatiewe persepsie van die vorige eienaars, die Guptas, het die mediahuise se finansies negatief beïnvloed.
Die omstrede familie het die koerant in 2010 bekend gestel en die televisiekanaal in 2013.
Die naamsverandering was Manyi se poging om die mediahuise van die Guptas te distansieer. The New Age is wyd beskou as ’n spreekbuis en beeldpoetser vir oudpres. Jacob Zuma se skandaalgeteisterde regering.
Meer oor: Oakbay Investments | Guptas | Mzwanele Manyi | Midrand | Gauteng | Verkoop | Gebou
Vrede-suiwelplaas: Saak voorlopig teen Guptas laat vaar
Zuma gevra om ‘giftige’ bande met Guptas te breek
Gigaba, Brown loop deur in verslag oor staatskaping